
									                  Apstiprināts
 ar Rīgas domes 08.07.2026.
lēmumu Nr. RD-26-898-lē


Darba uzdevumS 
lokālplānojuma izstrādei zemes vienībai Klijānu ielā 7 
(kadastra apzīmējums 0100 026 0008)

1.	Lokālplānojuma izstrādes pamatojums
Rīgas vēsturiskā centra (turpmāk – RVC) un tā aizsardzības zonas teritorijas plānojuma (turpmāk – AZ TP) grozījumi nepieciešami, lai zemes vienībai Klijānu ielā 7 (kadastra apzīmējums 0100 026 0008) mainītu funkcionālo zonējumu no Publiskās apbūves teritorijas (P) uz Jauktas centra apbūves teritoriju (JC), nodrošinot plānotās dzīvojamās apbūves attīstības iespējas.

[bookmark: _Hlk60137263]2.	Rīgas plānošanas dokumentos noteiktais teritorijas attīstības raksturojums
Saskaņā ar Rīgas ilgtspējīgas attīstības stratēģijā līdz 2030. gadam (turpmāk – Stratēģija) noteikto telpiskās attīstības perspektīvu lokālplānojuma teritorija atrodas Rīgas centra daļā – Pilsētas kodolā, kurā raksturīgas galvenokārt kompakts apdzīvojuma tips. Pilsētvides kompaktais raksturs un publiskās telpas lietošanas intensitāte ir svarīgākās īpašības, kas veicina kodola kā dzīvesvietas pievilcību, nodrošinot ērtu sasniedzamību gājējiem. Dzīvošana ir integrēta multifunkcionālā vidē ar bagātu kultūras, mazumtirdzniecības, darījumu un citu sabiedrisko aktivitāšu un funkciju klāstu. 
Lokālplānojuma risinājumi izstrādājami atbilstoši Stratēģijas mērķim – veicināt ilgtspējīgu un līdzsvarotu pilsētvides attīstību, sabalansējot īpašuma tiesību aprobežojumus un privātpersonu un sabiedrības intereses ar pilsētas ekonomiskās attīstības interesēm.

3.	Lokālplānojuma izstrādes uzdevumi
3.1.	paredzēt lokālplānojuma teritorijas plānoto attīstību atbilstoši Rīgas ilgtspējīgās attīstības stratēģiskajām interesēm;
3.2.	pirms lokālplānojuma redakcijas izstrādes uzsākšanas saņemt no Valsts vides dienesta lēmumu par ietekmes uz vidi stratēģiskā novērtējuma procedūras piemērošanas nepieciešamību lokālplānojumam;
3.3.	apzināt kultūrvēsturiskās un citas vērtības kontekstā ar iecerēto attīstību un izstrādāt risinājumus, kas veicinātu vērtību saglabāšanu un turpmākās attīstības iespējas;
3.4.	pieprasīt Nacionālajai kultūras mantojuma pārvaldei lokālplānojuma teritorijā noteikt ēku (būvju un atsevišķu to elementu) kultūrvēsturisko vērtību līmeņus. Lokālplānojuma risinājumos jāņem vērā Nacionālās kultūras mantojuma pārvaldes pieņemtie lēmumi, kā arī iestādes sniegtā informācija iekļaujama lokālplānojuma sastāvā un attēlojama tā grafiskajā daļā;
3.5.	izvērtēt lokālplānojuma teritorijā plānotās izmantošanas, paredzētās apbūves un citu pārveidojumu iespējamo ietekmi uz RVC saglabājamām kultūrvēsturiskajām vērtībām lokālplānojuma noteiktajā izpētes teritorijā (pielikumā), kā metodoloģiju izmantojot UNESCO Starptautiskās pieminekļu un ievērojamu vietu padomes (ICOMOS) “Vadlīnijas ietekmes uz mantojumu novērtēšanai Pasaules kultūras mantojuma vietās”;
3.6.	plānotā funkcionālā zonējuma ietvaros noteikt teritorijas izmantošanas veidus un saglabāt perimetriālās apbūves nosacījumus atbilstoši Rīgas domes 07.02.2006. saistošo noteikumu Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi” (turpmāk – Saistošie noteikumi) prasībām;
3.7.	novērtēt esošās inženiertehniskās infrastruktūras nodrošinājuma atbilstību teritorijas perspektīvajai attīstībai un noteikt nepieciešamo perspektīvo inženiertehniskās apgādes tīklu un būvju izvietojumu;
3.8.	izvērtēt sociālās infrastruktūras nepieciešamību un izveides nosacījumus atbilstoši lokālplānojuma teritorijas funkcionāli telpiskajai attīstībai un prognozējamajam iedzīvotāju skaitam;
3.9.	noteikt autotransporta, velosipēdu un gājēju plūsmu organizāciju un piekļuvi teritorijai:
3.9.1.	izstrādāt satiksmes organizācijas shēmas gājējiem, velosipēdistiem un autotransportam, norādot piekļuves iespējas lokālplānojuma teritorijai;
3.9.2.	saglabāt piekļuvi gājējiem lokālplānojuma teritorijai no Klijānu ielas;
3.9.3.	lokālplānjuma teritorijas piekļuvi autotransportam nodrošināt no Mazās Klijānu ielas ar vienu iebrauktuvi pretī Klijānu ielai 5 un likvidēt iebrauktuvi pretī Mazai Klijānu ielai 6 autotransportam, vienlaikus saglabājot piekļuvi gājējiem un velosipēdistiem; 
3.9.4.	izvērtēt autotransporta piekļuves iespējas no Mazās Klijānu ielas un to ietekmi, nodrošinot, ka netiek traucēta esošā apkaimes autotransporta kustība;
3.9.5.	izvērtēt autotransporta plūsmu organizāciju gadījumā, ja daļēji tiek likvidētas Kaspara ielas sarkanās līnijas. Zemes vienības Klijānu ielā 7 stūri šķērso Mazās Klijānu ielas un Kaspara ielas sarkanās līnijas. Atbilstoši izstrādes stadijā esošajiem RVC AZ TP risinājumiem paredzēta Kaspara ielas sarkano līniju daļēja likvidācija, tostarp teritorijās, kas atrodas valsts nozīmes arhitektūras pieminekļa “Dārzu un parku arhitektūras ansamblis “Lielie kapi” ar memoriālajām celtnēm” (valsts aizsardzības Nr. 6636) teritorijā. Līdz ar to perspektīvā iespējama zemes vienību šķērsojošo sarkano līniju likvidācija;
[bookmark: _Hlk232076836]3.9.6.	noteikt konkrētu autonovietņu un velonovietņu nodrošinājumu un izvietojumu, detalizējot Saistošo noteikumu 83.1. apakšpunkta prasības;
3.9.6.1.	velonovietņu izvietojumam ievērot šādas prasības (90% – segtās vai slēgtās telpās, 10% – ieeju tuvumā). Ieteikums – papildus 2 uz katriem 100 m2 dzīvojamās apbūves;
3.9.6.2.	izvērtēt Saistošo noteikumu 81. punkta prasību piemērošanu plānošanas dokumenta izstrādē;
3.10.	izstrādāt un saistoši noteikt lokālplānojuma īstenošanas kārtību, tostarp ietvert prasības: inženiertīklu izbūvei, satiksmes infrastruktūras izbūvei; ārtelpas labiekārtojuma risinājumu izveidei; būvniecības īstenošanai pa kārtām, ja nepieciešams;
3.11.	lai nodrošinātu optimālu lokālplānojuma risinājumu izstrādi, nepieciešamības gadījumā, konsultēties ar Rīgas valstspilsētas pašvaldības nozaru departamentiem.

4.	Lokālplānojuma teritorija un iespējamās ietekmes izvērtējuma teritorija
4.1.	 Lokālplānojuma teritorijas – zemes vienības Klijānu ielā 7 (kadastra apzīmējums 0100 026 0008, platība 5 472 m²) – robežu shematisks attēls skatāms darba uzdevuma pielikumā. 
4.2.	Lokālplānojuma iespējamās ietekmes izvērtējuma teritorija attēlota pielikumā.

5.	Lokālplānojuma izstrādē iesaistāmās institūcijas
Institūcijas, no kurām nepieciešams saņemt nosacījumus lokālplānojuma izstrādei un atzinumus vai sakaņojumus, un viedokļus:
5.1.	Akciju sabiedrība “Gaso”;
5.2.	Akciju sabiedrība “Rīgas Siltums”;
5.3.	Akciju sabiedrība “Sadales tīkls”;
5.4.	Dabas aizsardzības pārvalde (vienlaicīgi ar nosacījumu sniegšanu nepieciešams saņemt viedokli par ietekmes uz vidi stratēģiskā novērtējuma piemērošanas nepieciešamību);
5.5.	Latvijas Ģeotelpiskās informācijas aģentūra;
5.6.	Nacionālā kultūras mantojuma pārvalde (pirms lokālplānojuma apstiprināšanas nepieciešams saņemt arī saskaņojumu atbilstoši Rīgas vēsturiskā centra saglabāšanas un aizsardzības likuma 9. panta otrai daļai);
5.7.	SIA “Rīgas ūdens”;
5.8.	Valsts vides dienests;
5.9.	Veselības inspekcija (vienlaicīgi ar nosacījumu sniegšanu nepieciešams saņemt viedokli par ietekmes uz vidi stratēģiskā novērtējuma piemērošanas nepieciešamību).

6.	Prasības lokālplānojuma izstrādei
6.1. Papildināt lokālplānojuma teritorijas izmantošanas un apbūves noteikumus un grafisko daļu ar teritorijām, kurās ierīkojamas centralizētas kanalizācijas sistēmas (TIN11) un teritorijām, kurās ierīkojamas centralizētas ūdensapgādes sistēmas (TIN12);
6.2. ja teritorijas izmantošanas un apbūves noteikumos tiks izdarītas atsauces uz Rīgas teritorijas plānojuma teritorijas izmantošanas un apbūves noteikumu 10. un 11. pielikumu, minētos pielikumus pievienot kā lokālplānojuma teritorijas izmantošanas un apbūves noteikumu pielikumus; 
6.3. papildus Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” prasībām par lokālplānojuma saturu sagatavot šādus pielikumus:  
6.3.1.	teritorijas pašreizējās izmantošanas plānu ar teritorijā esošajām aizsargjoslām un apgrūtinājumiem (M 1:500);
6.3.2.	pārskatu par priekšlikumiem un to ņemšanu vērā vai noraidīšanu (ja tādi ir iesniegti);
6.3.3.	pārskatu par institūciju sniegtajiem nosacījumiem un to ņemšanu vērā vai noraidīšanu;
6.3.4.	citu informāciju, kas izmantota lokālplānojuma izstrādei, piemēram, izpētes, telpiskās analīzes, ekspertīzes, ekspertu slēdzieni u.tml.;
6.4. pirms lokālplānojuma redakcijas izstrādes uzsākšanas Rīgas vēsturiskā centra saglabāšanas un attīstības padomi (turpmāk – Padome) informē par lokālplānojuma ieceri;
6.5. pirms virzīšanas Rīgas domes lēmuma (par lokālplānojuma redakcijas nodošanu publiskajai apspriešanai un institūciju atzinumu saņemšanai) pieņemšanai saņem Padomes atzinumu par lokālplānojuma redakciju;
6.6. pirms virzīšanas Rīgas domes lēmuma (par lokālplānojuma apstiprināšanu) pieņemšanai saņem Padomes atzinumu par lokālplānojumu.

7.	Prasības lokālplānojuma publiskai apspriešanai
7.1. pēc Rīgas domes lēmuma pieņemšanas par lokālplānojuma redakcijas nodošanu publiskai apspriešanai un institūciju atzinumu saņemšanai lokālplānojuma izstrādātājs vienojas ar lokālplānojuma izstrādes vadītāju par publiskās apspriešanas norises laiku un publiskās apspriešanas sanāksmes datumu, uz kuru izstrādātājs sagatavo lokālplānojuma prezentāciju;
7.2. ne vēlāk kā vienu nedēļu pirms publiskās apspriešanas uzsākšanas  lokālplānojuma izstrādātājs iesniedz Rīgas valstspilsētas pašvaldības Pilsētas attīstības departamenta Pilsētvides attīstības pārvaldei (turpmāk – Pārvalde) publiskās apspriešanas planšetes maketu tās satura saskaņošanai;
7.3. publiskās apspriešanas planšetes un stenda saturs ietver paziņojumu par lokālplānojuma publisko apspriešanu, kas sastādīts atbilstoši Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 83. punkta prasībām, un būtiskāko vizuālo un teksta informāciju par lokālplānojuma risinājumiem;
7.4. ne vēlāk kā divas dienas pirms publiskās apspriešanas uzsākšanas lokālplānojuma izstrādātājs iesniedz publiskās apspriešanas planšeti izvietošanai attiecīgajā Rīgas domes Apkaimju iedzīvotāju centrā (izmērs ~A1) un, sākot ar lokālplānojuma publiskās apspriešanas pirmo dienu, nodrošina informatīvā stenda (izmērs ne mazāks kā 1,0 m×2,0 m) atrašanos lokālplānojuma teritorijā iedzīvotājiem brīvi pieejamā vietā (izvietošana saskaņojama ar zemes vienības īpašnieku);
7.5. pēc publiskās apspriešanas beigām lokālplānojuma izstrādātājs iesniedz Pārvaldē:
7.6. pārskatu par publiskās apspriešanas laikā saņemto priekšlikumu (ja tādi ir iesniegti) vērā ņemšanu vai noraidīšanu, norādot noraidījuma pamatojumu;
7.7. pārskatu par institūciju sniegtajiem atzinumiem un to vērā ņemšanu vai noraidīšanu, norādot noraidījuma pamatojumu.

8.	Prasības lokālplānojuma noformēšanai un iesniegšanai
8.1. teritorijas attīstības plānošanas informācijas sistēmā (TAPIS) izstrādāto lokālplānojuma grafisko daļu iesniegt *.dwg vai *.dgn datņu formātā Pārvaldē elektroniskā formā;
8.2. visās grafiskās daļas lapās labajā apakšējā stūrī (rakstlaukumā) norādīt šādu informāciju – pasūtītājs, izstrādātājs, lokālplānojuma nosaukums, lapas nosaukums, kopējais lokālplānojuma grafiskās daļas lapu skaits, lapas numurs pēc kārtas, mērogs, kā arī izstrādātāja, daļas vai sadaļas vadītāja un tehniskā izstrādātāja vārds, uzvārds un datums;
8.3. lokālplānojuma ilustrācijās, pielikumos un grafiskajā daļā norādīt atsauci uz izmantoto pamatdatu autorību un lietotos (nosacītos) apzīmējumus;


8.4. lokālplānojumu noformē atbilstoši Ministru kabineta 04.09.2018. noteikumiem Nr. 558 “Dokumentu izstrādāšanas un noformēšanas kārtība”.

